ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ αριθ. 8 ΣΤΟΝ ΠΡΟΫΠΟΛΟΓΙΣΜΟ ΤΟΥ 2003 - ΓΕΝΙΚΗ ΚΑΤΑΣΤΑΣΗ ΕΣΟΔΩΝ - ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ - Τμήμα III - Επιτροπή

(υποβληθέν από την Επιτροπή)

Έχοντας υπόψη:

- τη συνθήκη για την ίδρυση της Ευρωπαϊκής Κοινότητας και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 177,

- τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων [1], και ιδίως το άρθρο 37,

[1] ΕΕ L 248 της 16.9.2002, σ. 1.

Η Ευρωπαϊκή Επιτροπή υποβάλλει στην αρμόδια για τον προϋπολογισμό αρχή το προσχέδιο του διορθωτικού προϋπολογισμού αριθ. 8 στον προϋπολογισμό του 2003 για τους λόγους που εκτίθενται στην αιτιολογική έκθεση.

***

ΠΙΝΑΚΑΣ ΠΕΡΙΕΧΟΜΕΝΩΝ

AΙΤΙΟΛΟΓΙΚΗ ΕΚΘΕΣΗ

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ

ΓΕΝΙΚΗ ΚΑΤΑΣΤΑΣΗ ΕΣΟΔΩΝ

Η γενική κατάσταση εσόδων θα διαβιβαστεί χωριστά.

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

ΤΜΗΜΑ III - ΕΠΙΤΡΟΠΗ

ΑΙΤΙΟΛΟΓΙΚΗ ΕΚΘΕΣΗ

Το Προσχέδιο Προϋπολογισμού του 2004 καταρτίστηκε με βάση αύξηση των αποδοχών και των συντάξεων το 2004 κατά 2% σε σύγκριση με το 2003.

Εν τω μεταξύ, δύο γεγονότα, που βρίσκονται προς το παρόν υπό συζήτηση στο Συμβούλιο, θα έχουν σημαντικό αντίκτυπο στις ανάγκες στο πλαίσιο του προϋπολογισμού για τις αποδοχές και τις συντάξεις κατά το 2004:

* Η Eurostat διαπίστωσε σημαντική διαφορά με τα στατιστικά στοιχεία της γαλλικής κυβέρνησης που αφορούν την εξέλιξη των βασικών μισθών των Γάλλων δημοσίων υπαλλήλων. Συνεπώς, η Επιτροπή ενέκρινε στις 6 Οκτωβρίου 2003 πρόταση απόφασης του Συμβουλίου [2] για τη διόρθωση της διαφοράς αυτής, με την αύξηση των αποδοχών κατά 1% από τον Ιούλιο του 2002. Η απόφαση αυτή θα έχει αντίκτυπο 32,7 εκατ.EUR στον προϋπολογισμό του 2004 για όλα τα όργανα.

[2] COM(2003) 580

* Ο τελικός υπολογισμός της αναπροσαρμογής των αποδοχών για τον Ιανουάριο του 2004 εμφανίζει αύξηση ποσοστού 3,4%, η οποία είναι κατά 1,4% υψηλότερη από την εκτίμηση που χρησιμοποιήθηκε στο Προσχέδιο Προϋπολογισμού 2004. Η πρόταση της Επιτροπής [3] βασίζεται στις νέες αυτές πληροφορίες. Το αναγκαίο ποσό για την κάλυψη αυτής της αύξησης ανέρχεται σε 44,2 εκατ.EUR στον προϋπολογισμό του 2004 για όλα τα όργανα.

[3] COM(2003) 612

Για την κάλυψη των αναγκών αυτών, θα μπορούσε να χρησιμοποιηθεί το περιθώριο κάτω από το ανώτατο όριο του τομέα 5 μετά την πρώτη ανάγνωση του Σχεδίου Προϋπολογισμού 2004 από το Κοινοβούλιο (86,8 εκατ.EUR), επιφέροντας συνεπώς μείωση του περιθωρίου σε περίπου 10 εκατ.EUR. Ωστόσο, η Επιτροπή θεωρεί σκόπιμο να υπάρχει μεγαλύτερο περιθώριο κατά το 2004 για την κάλυψη, εφόσον παραστεί ανάγκη, απρόβλεπτων αναγκών συνδεόμενων με τη διεύρυνση. Για το λόγο αυτό, η Επιτροπή προτείνει να μεταφερθεί στον προϋπολογισμό του 2004 το εναπομένον περιθώριο του προϋπολογισμού 2003 με προσέγγιση προκαταβολικής κάλυψης των δαπανών (frontloading), παρόμοια με αυτή που χρησιμοποιήθηκε για την κατάρτιση του προϋπολογισμού 2003. Το Προσχέδιο Διορθωτικού Προϋπολογισμού θα χρησιμοποιηθεί για τη μεταφορά του περιθωρίου του 2003 στον προϋπολογισμό της Επιτροπής στη γραμμή που χρηματοδοτεί τα μισθώματα και τα τέλη εμφύτευσης. Η Επιτροπή θα μπορούσε να πληρώσει τα μισθώματα και τα τέλη εμφύτευσης των πρώτων μηνών του 2004 (τα οποία πρέπει να πληρωθούν πριν από την 1η Ιανουαρίου του 2004) από τον προϋπολογισμό του 2003 και όχι από τον προϋπολογισμό του 2004. Οι πιστώσεις για τα μισθώματα και τα τέλη εμφύτευσης στον προϋπολογισμό του 2004 θα μπορούσαν να μειωθούν στη δεύτερη ανάγνωση κατά το προκαταβληθέν ποσό, και έτσι να αυξηθεί το περιθώριο του 2004 κατά το ποσό του περιθωρίου του 2003 (21,9 εκατ.EUR).

Το Κοινοβούλιο θα μπορούσε συνεπώς να αναπροσαρμόσει στη δεύτερή του ανάγνωση το ποσό των αποδοχών και συντάξεων για το 2004, αφήνοντας περιθώριο μεταξύ 25 εκατ.EUR και 30 εκατ.EUR στον τομέα 5 για την αντιμετώπιση απρόβλεπτων αναγκών που ενδέχεται να ανακύψουν κατά το 2004, το οποίο θα είναι αποφασιστικό έτος για τη διεύρυνση.

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ

>ΘΕΣΗ ΠIΝΑΚΑ>

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

ΤΜΗΜΑ III - ΕΠΙΤΡΟΠΗ

ΔΑΠΑΝΕΣ

ΆρθροA-2 0 0--Μισθώματα και τέλη εμφύτευσης

Αριθμητικά στοιχεία

>ΘΕΣΗ ΠIΝΑΚΑ>

Παρατηρήσεις

Η πίστωση αυτή προορίζεται να καλύψει την πληρωμή των μισθωμάτων και των τελών εμφύτευσης των σχετικών με τα χρησιμοποιούμενα κτίρια ή τμήματα κτιρίων, καθώς και τη μίσθωση αιθουσών ομιλιών, καταστημάτων, σταθμών αυτοκινήτων και χώρων στάθμευσης.

Η πίστωση αυτή καλύπτει επίσης, για ορισμένα κτίρια, τις δαπάνες που συνδέονται με τα μισθώματα και τα τέλη εμφύτευσης του πρώτου τριμήνου ή εξαμήνου 2004, τα οποία είναι ληξιπρόθεσμα την 1η Ιανουαρίου και τα οποία πρέπει να πληρωθούν πριν από τις 31 Δεκεμβρίου 2003.

Θα πρέπει να σημειωθεί ότι καλύπτει τις δαπάνες που πραγματοποιούνται στο εσωτερικό του κοινοτικού εδάφους, με εξαίρεση :

- τις εγκαταστάσεις του Κοινού Κέντρου Ερευνών, οι δαπάνες των οποίων εγγράφονται στην υποδιαίρεση Β6,

- τα αγαθά που βρίσκονται εκτός Κοινότητας, οι δαπάνες των οποίων εγγράφονται στον τίτλο Α-6,

- τα γραφεία εντός Κοινότητας, οι δαπάνες των οποίων εγγράφονται στο κεφάλαιο Α-4 2.

Το ποσό των εσόδων για ειδικό προορισμό, σύμφωνα με το άρθρο 18 παράγραφος 1 στοιχεία ε) έως ι) του δημοσιονομικού κανονισμού, εκτιμάται σε 1 300 000 ευρώ.

Τα έσοδα που προέρχονται από τη συμμετοχή στις διοικητικές δαπάνες, βάσει της απόφασης που έλαβαν οι εκπρόσωποι των κυβερνήσεων των κρατών μελών, στο πλαίσιο της συνεδρίασης του Συμβουλίου της 27ης Φεβρουαρίου 2002, όσον αφορά τις δημοσιονομικές επιπτώσεις από τη λήξη της ισχύος της συνθήκης ΕΚΑΧ και το ταμείο έρευνας στον τομέα του άνθρακα και χάλυβα, τα οποία έχουν εγγραφεί στη θέση 6 1 1 2 της γενικής κατάστασης εσόδων, ενδέχεται να έχουν ως αποτέλεσμα το άνοιγμα συμπληρωματικών πιστώσεων, σύμφωνα με τις διατάξεις του άρθρου 18 του δημοσιονομικού κανονισμού.